ประกาศคณะกรรมการควบคุมการขนส่งทางบกประจำจังหวัดกาฬสินธุ์ ฉบับที่ 54 (พ.ศ. 2555) เรื่อง กำหนดเส้นทางสำหรับการขนส่งประจำทางด้วยรถโดยสาร
ประกาศคณะกรรมการควบคุมการขนส่งทางบกประจำจังหวัดกาฬสินธุ์
ประกาศคณะกรรมการควบคุมการขนส่งทางบกประจำจังหวัดกาฬสินธุ์
ฉบับที่ ๕๔
(พ.ศ. ๒๕๕๕)
เรื่อง
กำหนดเส้นทางสำหรับการขนส่งประจำทางด้วยรถโดยสาร[๑]
 

ด้วยคณะกรรมการควบคุมการขนส่งทางบกประจำจังหวัดกาฬสินธุ์ได้พิจารณาเห็นสมควรกำหนดเส้นทางสำหรับการขนส่งประจำทางด้วยรถโดยสารขึ้นเพื่อเป็นการอำนวยความสะดวกให้แก่ประชาชนต่อไป

ฉะนั้น อาศัยอำนาจตามความในมาตรา ๒๐ (๑)
แห่งพระราชบัญญัติการขนส่งทางบก พ.ศ. ๒๕๒๒
ประกอบกับมติคณะกรรมการควบคุมการขนส่งทางบกประจำจังหวัดกาฬสินธุ์
ในการประชุมครั้งที่ ๑/๒๕๕๔ เมื่อวันที่ ๒๗ เมษายน ๒๕๕๔ และได้รับอนุมัติจากคณะกรรมการควบคุมการขนส่งทางบกกลาง
ในการประชุม ครั้งที่ ๑๐/๒๕๕๕ เมื่อวันที่ ๑๑ กันยายน ๒๕๕๕
จึงให้กำหนดเส้นทางสำหรับการขนส่งประจำทางด้วยรถโดยสาร หมวด ๔ จังหวัดกาฬสินธุ์
สายที่ ๔๗๐๘ กาฬสินธุ์-สหัสขันธ์-หนองกุงศรี โดยให้ใช้รายละเอียดเส้นทางดังนี้ คือ

สายที่ ๔๗๐๘ กาฬสินธุ์-สหัสขันธ์-หนองกุงศรี
เริ่มต้นจากสถานีขนส่งผู้โดยสารจังหวัดกาฬสินธุ์
ไปตามทางหลวงแผ่นดินหมายเลข ๒๒๗ ผ่านบ้านห้วยสีทน บ้านคำไผ่ บ้านหนองสอ
บ้านถิ่นพัฒนา บ้านสว่าง อำเภอสหัสขันธ์ แยกซ้าย ไปตามทางหลวงชนบทหมายเลข กส.๔๐๓๖
ผ่านสาธารณสุขอำเภอสหัสขันธ์ บ้านโนนบุรี ศาลเจ้าพ่อหลักเมือง บ้านภูสิงห์
ข้ามสะพานเทพสุดา (อ่างเก็บน้ำลำปาว ) ผ่านเทศบาลตำบลหนองบัว บ้านหนองสามขา
ไปตามทางหลวงชนบทหมายเลข กส.๔๐๓๕ ผ่านบ้านหนองบัว อนามัยหนองบัว เทศบาลตำบลหนองบัว
บ้านไชยวาร โรงเรียนไชยวารวิทยาคม โรงงานน้ำตาลมิตรกาฬสินธุ์
องค์การบริหารส่วนตำบลโคกเครือ โรงเรียนหนองโนวิทยา
สำนักงานเขตพื้นที่การศึกษากาฬสินธุ์ เขต ๒ แยกซ้ายไปตามทางหลวงแผ่นดินหมายเลข
๒๐๐๙ ( กม.๑๒ ) ผ่านไปรษณีย์ ที่ว่าการอำเภอหนองกุงศรี โรงเรียนหนองกุงศรีวิทยาคม
โรงพยาบาลหนองกุงศรี วัดสว่างกุงศรี ไปสุดเส้นทาง ณ
สถานที่จอดรถโดยสารประจำทางอำเภอหนองกุงศรี


ประกาศ
ณ วันที่ ๒๖ ตุลาคม พ.ศ. ๒๕๕๕
สุวิทย์ สุบงกฎ
รองผู้ว่าราชการจังหวัดกาฬสินธุ์
รักษาราชการแทน
ผู้ว่าราชการจังหวัดกาฬสินธุ์
ประธานกรรมการควบคุมการขนส่งทางบกประจำจังหวัดกาฬสินธุ์










ปริยานุช/ผู้จัดทำ
๒๕ มีนาคม ๒๕๕๖

โชติกานต์/ผู้ตรวจ
๑๘ เมษายน ๒๕๕๖

















































[๑] ราชกิจจานุเบกษา
เล่ม ๑๓๐/ตอนที่ ๓๐ ง/หน้า ๑๔๐/๒๑ มีนาคม ๒๕๕๖